Guere civile siryinne

Li revintreye siryinne di 2011, c' est ene revintreye do peupe di Sireye k' a cmincî li 25 di måss 2011. Ci fourit l' céncwinme des revintreyes arabes di 2011, après les cenes d' di Tunizeye, d' Edjipe, di Libeye et do Yemen.

Elle ataca dins ene veye do Nonne do payis, Daraa. Adonpwis, mågré des touwaedjes di metingueus pa l' årmêye et les milices do pårti Baath, si spåde totavå l' payis disk' å djoû d' ouy.

Ele mostra e grand djoû l' eriråcion do sistinme politike del Sireye, tinou pår astok pa l' minorité des Alawites pal voye do pårti Baath dispu les anêyes 1960.

Come dins les ôtes riclamaedjes do prétins arabe, li Daegntoele djouwa on grand role po fé cnoxhe les laidès keures des policîs et militaires. Ca les gaztîs n' avént nén droet d' aler vey cwè. Pås rantoeles di soçnaedje, les djonnes Siryins aprindît li codujhance do minme redjime tins del revintreye di Hana e 1982. Et aveur do coraedje po n' si nén leyî språtchî come adon (loukîz a Revintreyes arabes di 2011 : Cåzes : Rivindje po des macsådaedjes passés.

Les metigueus n' avént nole åre po-z afronter les djindåres ki saetchént å fizik dins l' flouxhe des djins. Gn ava dipus d' 1500 touwés et des cint et des cints rclameus d' ramassés et margougnîs del police.

Categoreye:Revintreyes
Categoreye:Sireye
Sireye